बिहार के मुख्यमंत्री नीतीश कुमार इन दिनों राज्य के सभी जिलों में अपने ही कार्यों की समीक्षा करने के लिए यात्रायें कर रहे हैं। खास बात यह है कि वे जिन जिलों में जा रहे हैं, वहां के सामाजिक कार्यकर्ताओं से पांच लाख रुपए का बांड अदालतों में भरवाया जा रहा है। ऐसा यह सुनिश्चित करने के लिए किया जा रहा है ताकि मुख्यमंत्री का कोई विरोध न कर सके। जाहिर तौर पर बांड विराेधी दलों के नेताओं और कार्यकर्ताओं से भरवाया जा रहा है।